On

"On" (מעוצב: ON) הוא שיר שהוקלט על ידי להקת הבנים הדרום קוריאנית BTS. הוא יצא לאור ב-21 בפברואר 2020, כסינגל השני מתוך אלבום האולפן הרביעי של הלהקה בשפה הקוריאנית Map of the Soul: 7. לשיר יצאה גם גרסה בהשתתפות הזמרת האוסטרלית סיה והיא מופיעה בגרסת הדיגיטל והסטרימינג של האלבום. ב-7 בינואר 2020, BTS הכריזו על אלבום האולפן הרביעי שלהם בשפה הקוריאנית Map of the Soul: 7. למחרת הקבוצה חשפה לוח זמנים המחולק לארבעה שלבים, עם שני סינגלים. הראשון שבהם, "Black Swan" פורסם ב-17 בינואר 2020. בדיוק חודש לאחר מכן הוציאה הקבוצה את רשימת הרצועות של האלבום שחשפה את "On" כסינגל המוביל של האלבום ורמיקס לשיר בהשתתפות הזמרת האוסטרלית סיה. לפי ביג היט, הקבוצה יזמה את שיתוף הפעולה."On" והרמיקס עם סיה הפכו לזמינים להורדה וסטרימינג בפלטפורמות השונות ב-21 בפברואר 2020, דרך ביג היט. רשימת הרצועות לאלבום האולפן היפני הרביעי של BTS, Map of the Soul: 7 ~ The Journey ~ (אנ'), פורסמה ב-8 במאי, וכללה גרסה יפנית של "On". הרצועה הפכה לזמינה דיגיטלית במקביל לאלבום ב-14 ביולי 2020, דרך דאף ג'אם, וירג'ין וביג היט. "On" נכתב על ידי RM, אוגוסט ריגו (אנ'), מלאני פונטנה, מישל שולץ, שוגה, ג'יי-הופ, אנטונינה ארמאטו (אנ'), קריסטה יאנגס, ג'וליה רוס והופק על ידי פידוג. השיר מולחן בסולם לה מינור (אנ') בקצב של 106 פעימות לדקה ונמשך 4:06 דקות. מבחינה לירית, השיר מדבר על איך ההצלחה שינתה את חייהם, על הקורבנות שהם הקריבו ועל הכוח להמשיך בקריירה שלהם למרות "העתיד הלא נודע". בביקורת שלה במגזין קלאש (אנ'), דב אדרינקומי כינתה את "On" "שיר משמעותי של BTS". גו-האי קים מוראייטי, תיאר את השיר כ"המנוני, עם איכות של שיר אצטדיונים". בכתיבה לטיים, ראיסה ברונר ציינה כי "On הוא מסיבי, מתחיל עם אורגן בהשפעת גוספל אליו מצטרפים בהמשך כלי הקשה עוצמתיים ותופי סנר (אנ') ומגיע לשיא בפזמון מרומם" אבל הנוכחות של סיה "מבטאת את שאיפותיהם להילקח ברצינות כאקט פופ מוביל, ללא קשר לשפה". ב-19 בפברואר, הוכרז שהלהקה תשחרר סרטון טיזר באורך 30 שניות בטיקטוק, 12 שעות לפני השחרור הרשמי של השיר ב-21 בפברואר. יום לאחר צאת השיר, שוחרר סרט פרשנות המציג את העבודה של מנהלי וחברי הצוות של ברויאן מרצ'ינג של בית הספר למוזיקה UCLA הרב אלפרט (אנ') בהפקת חלק מהשירים באלבום, ואת מהות המסר של BTS. הלהקה ביצעה את השיר במתחם המרכזי של תחנת גרנד סנטרל בתוכנית הלילה בהגשת ג'ימי פאלון (אנ') ב-24 בפברואר 2020. על הביצוע נאמר מאוחר יותר שהוא: "אחד מהפרקים עם ההפקה הגבוהה ביותר" של התוכנית. הם גם הופיעו בקטע קארפול קריוקי ב-לייט לייט שואו עם ג'יימס קורדן (אנ'). בדרום קוריאה, הופיע "On" לראשונה במקום ה-11 במצעד הדיגיטלי של גאון (אנ') בין ה-16 ל-22 בפברואר. בשבוע שלאחר מכן, הסינגל הגיע למקום הראשון, והפך לשיר השישי של BTS שעשה זאת. הוא בילה שישה שבועות בעשירייה המובילה של המצעד והיה השיר ה-22 עם הביצועים הטובים ביותר של פברואר, כשהגיע למקום הרביעי במצעד החודשי של גאון במרץ 2020. בקיי-פופ הוט 100, הסינגל הופיע לראשונה במקום ה-41 במצעד מ-29 בפברואר 2020. הוא הגיע לפסגת המצעד בשבוע שלאחר מכן ושמר על המקום הראשון במשך שלושה שבועות רצופים. במלזיה, השיר הופיע לראשונה במצעד RIM, בעוד שהרמיקס של סיה הגיע למקום החמישי במצעד. בארצות הברית, "On" הופיע לראשונה במקום הרביעי בבילבורד הוט 100, והפך לשיר, של קבוצה קוריאנית, הגבוה ביותר במצעדים בארצות הברית, עם למעלה מ-86,000 הורדות בשבוע היציאה שלו. הוא דורג במקום ה-68 בשבוע השני ועזב את המצעד לאחר מכן. הקליפ הראשון, שקיבל את השם "Kinetic Manifesto Film: Come Prima", שוחרר ב-21 בפברואר 2020, במקביל ליציאת הסינגל והאלבום. בקליפ נראים BTS, אלופי עונה 2 של World of Dance (אנ'), ושדי התופים הכחולים וחיל החצוצרות (אנ') מבצעים את הכוריאוגרפיה ליד סכר ספולוודה (אנ'), יחד עם תוספת ריקוד שלאחר מכן שימשה באופן רציף לקידום. "On" הוא הסרטון המקוון השביעי הנצפה ביותר ב-24 השעות הראשונות וסרטון היוטיוב החמישי הנצפה ביותר. הקליפ קיבל למעלה מ-46.5 מיליון צפיות ב-24 השעות הראשונות. הקליפ הרשמי השני שוחרר ב-28 בפברואר 2020 בשעה 00:00 KST (אנ') . תוך דקות לאחר יציאתו, הסרטון הפך להקרנת הבכורה הגדולה ביותר בכל הזמנים ביוטיוב עם 1.54 מיליון צופים במקביל. הסרטון הגיע ל-10 מיליון צפיות תוך שעה, ועבר את השיא של "Boy With Luv" כסרטון הקוריאני המהיר ביותר שהשיג זאת. הסרטון מכיל הפניות לסרטים ותוכניות טלוויזיה שונות, כולל הרץ במבוך, קופסת הציפורים, סיפורה של שפחה, מלך האריות, משחקי הכס, נרניה (אנ') ודוליטל. הסרטון כולל גם התייחסות לסיפורי התנ"ך על תיבת נח ואדם וחווה. הקליפ זכה ל-43.8 מיליון צפיות ביום הראשון שלו, ועבר את "Look What You Made Me Do" של טיילור סוויפט בתור הסרטון השביעי הנצפה ביותר ביוטיוב ב-24 השעות הראשונות. לאחר שמספר מעריצים ברשתות החברתיות האשימו את יוטיוב בהסרה של מיליוני צפיות מהסרטון, תוך הצגת "מעקב בזמן אמת" כהוכחה, הפלטפורמה הגיבה באמצעות טוויטר כי הפער בספירת הצפיות הוא תוצאה ישירה של תהליך האימות שלהם. שקובע אם הצפיות הן אמיתיות או שנוצרו על ידי בוט ואז מסנן אותן בהתאם. ב-16 באוקטובר 2020 הפך לקליפ ה-17 של BTS עם למעלה מ-200 מיליון צפיות. בסרטון נראה RM עומד מול סירה הרוסה ומוקף בבעלי חיים שונים; ג'ין מציל, משדה קרב שסוע קרבות, יונה פצועה שאותה הוא מחייה מאוחר יותר; שוגה עומד במרכז טקס של כת; ג'יי-הופ נמצא בתוך יער מלא בעצים שבורים כשגופו הגוסס של ג'ונגקוק שוכב מאחוריו; ג'ימין נמצא ליד ילד עם תוף; V מסיר כיסוי עיניים מילדה קטנה; וג'ונגקוק נראה נמלט בריצה מבית סוהר כשהוא חבוש באזיקים קוצניים. בהמשך, נפער מול V שער אבן ונחשף צוק שדומה לצוק הגאווה במלך האריות. כולם מלבד ג'ונגקוק מגיעים לשער, לאחר שג'ונגקוק מסיר את האזיקים שלו ונושף בקונכייה הסרטון עובר לבסיס מבוצר שבו BTS מבצעים את תוספת הריקוד כשמטאורים נופלים סביבם. מסביב לסלע צומחים עצים, ג'ונגקוק מצטרף אל הקבוצה והם עולים על הצוק. הסרטון מסתיים בטקסט "No More Dream" (סינגל הבכורה שלהם) שמתפוגג ל"Dream" בלבד. תהליך היצירה של הסרטון השני שוחרר ב-2 במרץ 2020. הקרדיטים נלקחו מהערות האלבום Map of the Soul: 7. BTS – שירה ראשית פידוג – הפקה, כתיבה, מקלדת, סינתיסייזר, עיבוד ווקאלי, עיבוד ראפ, מהנדס הקלטות, עריכה דיגיטלית RM – כתיבת שירים, עיבוד ראפ, מהנדס הקלטות אנטונינה ארמאטו (אנ') - כתיבה אוגוסט ריגו (אנ') – כתיבה ג'יי-הופ – כתיבה ג'וליה רוס - כתיבה קריסטה יאנגס - כתיבה מישל שולץ – כתיבה שוגה – כתיבה ג'ונגקוק – מקהלה מלאני ג'וי פונטנה - כתיבה, פזמון פול אדלמן - סיוע בהכוונה ביאנקה אריאגה - תופים דל אטקינס – בס אמה אטקינס - תופים כריס באדרוס - קרן דואן בנג'מין – ניצוח תזמורת דדריק בונר – ניהול מקהלה, מקהלה היילי ברלנד - קרן טים בראון – מקהלה רסטין קלהון - קרן כריסטופר קאלס - קרן קלייטון קמרון - תופים שרן סקסיל – מקהלה סיובאן צ'פמן - תופים מתיו צ'ין - קרן ג'סטין קול - תופים קיילה קולינס – מקהלה מלוני קולינס – סיוע בהנחיית מקהלה ג'ייסון דה לאון - תופים די ג'יי ריגינס - מהנדס מיקס מתיו אספינוזה - קרן קן פישר - סיוע בהכוונה ג'יימס פורד - קרן קיה דאון פולטון – מקהלה דיאנה גרינווד - תוף סאמר גריר – מקהלה אניס האריס - קרן ספנסר הארט - קרן ג'ייסן ג'ושוע - מהנדס מיקסים ברנדן קרסי-וילסון - קרן מוירו קונצ'לה – מקהלה סם קרדיך – קרן אוון מאקי - קרן ישו מרטינז - קרן צ'אדה מקאליסטר – מקהלה קולין מקארי - קרן קווין מקיאון - בימוי קייטי אוסבורן - קרן מרקוס פרז – קרן סמואל פאונד – מקהלה אריק רייכרס - מהנדס הקלטה ג'ייקוב ריצ'רדס - מהנדס מיקסים קן שרה - תופים מקס סיברג – מהנדס מיקס וולטר סימונסן - תופים מייקל סטרניירי – קרן יהושע פון ברגמן – תופים אלכס וויליאמס - מהנדס הקלטה אמבר רייט – מקהלה יאנג - גיטרה זכייה יאנג – מקהלה רשימת עשרת הסינגלים המובילים של בילבורד הוט 100 לשנת 2020 (אנ') רשימת השירים שהגיעו למקום הראשון במצעד הדיגיטלי של גאון ב-2020 (אנ') רשימת הזוכים במצעד של אם קאונטדאון (2020) (אנ') רשימת הזוכים במצעד של מיוזיק בנק (2020) (אנ') רשימה של השירים דיגיטליים שהגיעו למקום הראשון ב-2020 (ארה"ב) (אנ') רשימת השירים שהגיעו למקום הראשון ב-2020 (מלזיה) (אנ') רשימת השירים שהגיעו למקום הראשון במצעד הסינגלים הבריטי ב-2020 (אנ') מידע על היצירה "On" באתר מיוזיק בריינז מידע על השיר "On" באתר AllMusic מילות השיר "On" באתר Genius סרטון השיר "On" באתר יוטיוב